धोनी को मिला 2011 का फेयर प्ले अवार्ड  
धोनी को उनकी खेल भावना के लिए इंटरनेशनल स्पोर्ट्स प्रेस एसोसिएशन एआईपीएस की ओर साल 2011 का फेयर प्ले अवॉर्ड दिया गया है।
भारतीय कप्तान महेंद्र सिंह धोनी दुनिया के पहले ऐसे क्रिकेटर बन गए हैं जिन्हें उनकी खेल भावना के लिए इंटरनेशनल स्पोर्ट्स प्रेस एसोसिएशन एआईपीएस की ओर साल 2011 का फेयर प्ले अवॉर्ड दिया गया है। धोनी को यह सम्मान इंग्लैंड के खिलाफ टेस्ट सीरीज के दौरान इयन बेल को आउट करार दिए जाने के बाद वापस बुलाने के लिए दिया गया है।

	धोनी को यह अवॉर्ड 4 अप्रैल को आईपीएल सीजन-5 के उद्घाटन के मौके पर दिया जाएगा। एआईपीएस की ओर से कहा गया है कि क्रिकेट अब दुनियाभर में फुटबॉल के बाद सबसे लोकप्रिय खेल है।